Rikors ippreżentat fl-14 ta’ April 2021 – Stryker vs EUIPO (RUGGED)
(Kawża T-204/21)
Lingwa tal-kawża: l-Ingliż
Partijiet
Rikorrent: Stryker Corp. (Kalamazoo, Michigan, l-Istati Uniti) (rappreżentanti: I. Fowler, I. Junkar u B. Worbes, avukati)
Konvenut: L-Uffiċċju tal-Proprjetà Intellettwali tal-Unjoni Ewropea (EUIPO)
Informazzjoni dwar il-proċedimenti quddiem l-EUIPO
Trade mark kontenzjuża: ir-reġistrazzjoni internazzjonali tat-trade mark vebali li tindika l-Unjoni “RUGGED”
Deċiżjoni kkontestata: id-deċiżjoni tal-Ħames Bord tal-Appell tal-EUIPO tas-26 ta’ Jannar 2021 fil-Każ R 370/2020-5
Talbiet
Ir-rikorrenti titlob li l-Qorti Ġenerali jogħġobha:
tannulla d-deċiżjoni kkontestata;
tikkundanna lill-EUIPO għall-ispejjeż.
Motivi invokati
Ksur tal-Artikolu 71(1) moqri flimkien mal-Artikolu 67 tar-Regolament (UE)2017/1001 tal-Parlament Ewropew u tal-Kunsill u nuqqas ta’ kompetenza billi qabeż il-limiti tal-poter tiegħu;
Ksur tal-Artikolu 7(3) tar-Regolament (UE) 2017/1001 tal-Parlament Ewropew u tal-Kunsill u dikjarazzjoni żbaljata li l-provi prodotti fir-rigward tal-karattru distintiv miksub ma humiex suffiċjenti;
Ksur tal-Artikolu 94(1) tar-Regolament (UE) 2017/1001 tal-Parlament Ewropew u tal-Kunsill minħabba l-assenza ta’ motivazzjoni fid-deċiżjoni tiegħu.
____________